2006

שנת 2006 היא השנה השישית במאה ה-21. זוהי שנה רגילה, שאורכה 365 ימים. 1 בינואר 2006 לפי הלוח הגרגוריאני מקדים את 1 בינואר לפי הלוח היוליאני ב-13 ימים. כל התאריכים שלהלן הם לפי הלוח הגרגוריאני. ינואר 4 בינואר – ראש ממשלת ישראל, אריאל שרון, לוקה בשבץ מוחי חמור ושוקע בתרדמת. סמכויות ראש הממשלה מועברות לממלא מקומו, אהוד אולמרט 5 בינואר – בית מלון במכה בערב הסעודית מתמוטט, ו-76 עולי רגל לחג' נספים 12 בינואר – לאחר 25 שנה בכלא משוחרר מהמט אלי אג'ה, תמהוני טורקי שניסה להתנקש באפיפיור יוחנן פאולוס השני בשנת 1981 15 בינואר – הסוציאליסטית מישל בצ'לט נבחרת לנשיאת צ'ילה – האישה הראשונה בתפקיד זה 15 בינואר – לוכד דגימות האבק של הגשושית סטארדסט נוחת בהצלחה בחזרה בכדור הארץ עם דגימות מהשביט וילד 2, שנדגמו במהלך היעף ליד השביט בינואר 2004 16 בינואר – אלן ג'ונסון-סירליף מושבעת כנשיאת ליבריה, והופכת לאישה הראשונה באפריקה שנבחרת לעמוד בראש מדינה 19 בינואר – החללית הבלתי מאוישת ניו הוריזונס משוגרת במטרה להגיע אל כוכב הלכת פלוטו ולאסוף מידע ותמונות עליו 21 בינואר – אילן חלימי, יהודי-צרפתי, נחטף וכעבור שלושה שבועות נרצח על רקע אנטישמי על ידי חבורת מהגרים מוסלמים 22 בינואר – אוו מוראלס הוא האינדיאני הראשון שנבחר לנשיא בוליביה 25 בינואר – החמאס זוכה ברוב גדול בבחירות למועצה המחוקקת הפלסטינית 25 בינואר – מתגלה OGLE-2005-BLG-390Lb, כוכב הלכת הראשון הדומה לכדור הארץ מחוץ למערכת השמש 29 בינואר – השייח' סבאח אל-אחמד אל-ג'אבר א-סבאח מושבע כאמיר כווית פברואר 1 בפברואר – הריסת 9 מבני קבע במאחז עמונה הופכת לעימות אלים בין המשטרה והיס"מ למתנחלים, אשר מעורר סערה ציבורית גדולה 1 בפברואר – תחילת המהומות הקשות ברחבי העולם סביב קריקטורות הנביא מוחמד אשר מובילות להפגנות אלימות ושרפת שגרירויות דנמרק במספר ערים בעולם 3 בפברואר – המעבורת המצרית "אל-סלאם בוקאצ'ו 98" טובעת בים האדום, כשעל סיפונה 1,415 נוסעים 3 בפברואר – שיגור SUITSAT (אנ') מתחנת החלל - חליפת חלל מסוג אורלן ישנה שהותקן לה מכשיר רדיו למעקב אחר דעיכתה באטמוספירה 10 בפברואר – אולימפיאדת החורף 2006 נפתחת בטורינו, איטליה 13 בפברואר – אילן חלימי, יהודי-צרפתי נרצח כשלושה שבועות לאחר שנחטף 17 בפברואר – כ-1,500 אנשים נהרגים כתוצאה ממפולת בוץ בפיליפינים 18 בפברואר – 8 פועלים אמריקאים זוכים בפרס הגדול בהיסטוריה של הגרלות הלוטו, 365 מיליון דולר 19 בפברואר – אסמאעיל הנייה מושבע כראש הממשלה הפלסטיני 20 בפברואר – דייוויד אירווינג נידון ל-3 שנות מאסר על הכחשת השואה 22 בפברואר – הפיגוע במסגד אל-עסכרייה: ארגון טרור סוני מפעיל מטעני חבלה במסגד השיעי אל אסקרייה בעיראק והורג למעלה מ-120 מתפללים מרץ 4 במרץ – ניסיון אחרון ליצירת קשר עם החללית פיוניר 10 הבלתי מאוישת 8 במרץ – מועצת הנגידים של הסוכנות לאנרגיה אטומית מחליטה להעביר את התיק האיראני למועצת הביטחון של האו"ם בעקבות התקדמותה של תוכנית הגרעין האיראנית ואי-הסכמתה של איראן לפיקוח בין-לאומי בנושא 10 במרץ – הגשושית האמריקאית MRO, מקפת לסקר מאדים, נכנסת למסלול סביב מאדים (בתמונה ‏: המחשת אמן של הכניסה למסלול) 11 במרץ – מישל בצ'לט נבחרת כנשיאה הראשונה בצ'ילה 14 במרץ – מבצע הבאת ביכורים: כוחות צה"ל וימ"מ מכתרים את הכלא בעיר יריחו במטרה לתפוס את רוצחי רחבעם זאבי הכלואים שם 17 במרץ – מקרה ראשון של התפרצות שפעת העופות התגלה בישראל – בקיבוצים חולית ועין השלושה שבדרום הארץ, ובמושב שדה משה שבחבל לכיש 22 במרץ – ארגון הטרור אט"א מודיע כי יחדל מפעילות אלימה וינסה להשיג את מטרותיו לשחרור חבל הבסקים בדרכים דמוקרטיות 26 במרץ – חוק חדש בסקוטלנד נכנס לתוקפו ואוסר עישון במקומות ציבוריים 28 במרץ – הבחירות לכנסת השבע עשרה בישראל 29 במרץ – ליקוי חמה: בברזיל ובטורקיה נצפה ליקוי חמה מלא ובישראל נצפה ליקוי חמה חלקי של 83% 30 במרץ – שיגור חללית סויוז TMA-8 המביאה את משלחת 13 לתחנת החלל הבינלאומית. בחללית נמצא גם מרקוס פונטס הדרום אמריקאי הראשון בחלל אפריל 1 באפריל – נוסדה רשמית הסוכנות לפשע מאורגן חמור של ממשלת בריטניה 17 באפריל – הושבעה הכנסת השבע עשרה 24 באפריל – אל-קאעידה מבצע סדרת פיגועים באתר הנופש דהב בסיני. בפיגועים אלו נהרגו כ-20 אנשים ונפצעו יותר מ-70 בני אדם 25 באפריל – משגר סטארט 1 משגר את הלווין הישראלי EROS B, כחלק ממשפחת לוויני הצילום ארוס מאי 4 במאי – מושבעת הממשלה ה-31 בראשות אהוד אולמרט. דליה איציק נבחרת ליושבת ראש הכנסת, האישה הראשונה לעשות כן 16 במאי – ה-MacBook מוצג לראשונה 20 במאי – פושע מורשע דוקר את פאק גון-הייה, יושבת ראש המפלגה הלאומית הגדולה הקוריאנית ולימים נשיאת קוריאה הדרומית 20 במאי – מסתיימת בנייתו של הסכר ההידרואלקטרי הגדול בעולם, סכר שלושת הנקיקים על נהר היאנגצה בסין 21 במאי – במשאל עם שנערך במונטנגרו, כ-55.4% מהמצביעים תומכים בעצמאות מסרביה 22 במאי – השלמת פרויקט גנום האדם 28 במאי – נחנך צינור הנפט באקו-טביליסי-ג'ייהאן יוני 3 ביוני – מונטנגרו מכריזה על עצמאותה ונפרדת מסרביה 5 ביוני – סרביה מכריזה על עצמאותה 9 ביוני – גרמניה מנצחת את קוסטה ריקה בתוצאה 4 – 2 במשחק הפתיחה של מונדיאל 2006 25 ביוני – החייל גלעד שליט נחטף לרצועת עזה 28 ביוני – צה"ל פותח במבצע גשמי קיץ ברצועת עזה יולי 1 ביולי – נפתחת מסילת הרכבת צ'ינגדזאנג 9 ביולי – איטליה מנצחת את צרפת בדו-קרב פנדלים בגמר מונדיאל 2006, לאחר שבתום ההארכה הייתה תוצאת המשחק תיקו 1 – 1 12 ביולי – מחבלי חזבאללה חוטפים שני חיילי צה"ל והורגים שמונה, ובכך פורצת מלחמת לבנון השנייה 13 ביולי – צה"ל פותח במלחמת לבנון השנייה כתגובה על פעולות חזבאללה יום קודם בגבול ישראל–לבנון 13 ביולי – נחנך באופן רשמי צינור הנפט באקו-טביליסי-ג'ייהאן (BTC), שהוגדר כאחד הפרויקטים ההנדסיים הגדולים של העשור 16 ביולי – רקטת פג'ר, ששיגר חזבאללה מלבנון, פגעה במוסך של רכבת ישראל בחיפה וגרמה למות שמונה עובדים 30 ביולי – במהלך מלחמת לבנון השנייה קורס בניין מגורים בכפר קאנא בדרום לבנון ונהרגים עשרות אזרחים אוגוסט 13 באוגוסט – נחתמת הפסקת האש שעתידה לסיים את מלחמת לבנון השנייה, נכנסה לתוקף ביום למחרת 14 באוגוסט – נכנסת לתוקפה הפסקת האש שמביאה לסיומה של מלחמת לבנון השנייה 23 באוגוסט – נטשה קמפוש נמלטת מהשבי בו הוחזקה 8 שנים לאחר שחטף אותה וולפגנג פריקופיל כשהייתה בת 10 ספטמבר 11 בספטמבר – הרשת החברתית לסטודנטים אמריקאים פייסבוק נפתחת לכלל הציבור העולמי 14 בספטמבר – דורית ביניש מתמנה לנשיאת בית המשפט העליון ובכך הופכת לאישה הראשונה בתפקיד 19 בספטמבר – הפיכה צבאית בתאילנד 20 בספטמבר – עצמות פאולינה והאנס הרצל, ילדיו של בנימין זאב הרצל, מובאות לקבורה בהר הרצל 26 בספטמבר – נחתמה האמנה למניעת כפל מס בין ישראל לפורטוגל 28 בספטמבר – נפתח רשמית נמל התעופה סוברנבהומי בבנגקוק לטיסות מסחריות אוקטובר 4 באוקטובר – האלבום "Back to Black" של איימי ויינהאוס, שמחזיק בתואר האלבום הנמכר ביותר בבריטניה, יוצא לאור 9 באוקטובר – חברת גוגל רוכשת את אתר יוטיוב, בעסקת חילופי מניות בסך 1.65 מיליארד דולר נובמבר 5 בנובמבר – בית הדין המיוחד בעיראק גוזר על סדאם חוסיין עונש מוות בתלייה 10 בנובמבר – בירושלים מתבטל מצעד הגאווה והסובלנות של קהילת הלהט"ב, ומתקיימת במקומו עצרת באצטדיון גבעת רם דצמבר 6 בדצמבר – נאס"א מגלה שתצלומים שצולמו על ידי מארס גלובל סרוויור מצביעים על נוכחות של מים נוזליים על המאדים 6 בדצמבר – רצח תאיר ראדה 10 בדצמבר – שיגור משימת מעבורת החלל דיסקברי STS-116 לתחנת החלל הבינלאומית 18 בדצמבר – יקנעם עילית מוכרזת כעיר 30 בדצמבר – סדאם חוסיין, שליט עיראק לשעבר, מוצא להורג בתלייה ינואר 3 בינואר – ביל סקייט, ראש ממשלת פפואה גינאה החדשה (נולד ב-1953) 4 בינואר – אירווינג לייטון, משורר יהודי קנדי (נולד ב-1912) 4 בינואר – מכתום בן ראשד אאל מכתום, אמיר דובאי, סגן נשיא איחוד האמירויות הערביות וראש הממשלה (נולד ב-1946) 5 בינואר – מרלין ריס, פוליטיקאי בריטי (נולד ב-1920) 6 בינואר – אלונה איינשטיין, צלמת ישראלית, אשתו הראשונה של אריק איינשטיין (נולדה ב-1936) 14 בינואר – שלי וינטרס, שחקנית קולנוע אמריקאית, זוכת פרס האוסקר (נולדה ב-1920) 15 בינואר – ג'אבר אל-אחמד אל-ג'אבר א-סבאח, אמיר כווית (נולד ב-1926) 17 בינואר – דן מיכאלי, רופא ישראלי, מומחה לרפואה פנימית ומחלות זיהומיות, קצין רפואה ראשי, מנהל בית החולים איכילוב ומנכ"ל משרד הבריאות (נולד ב-1933) 21 בינואר – איברהים רוגובה, פוליטיקאי אלבני והנשיא הראשון של קוסובו (נולד ב-1944) 22 בינואר – דינה מויאל, שופטת ישראלית (נולדה ב-1955) 22 בינואר – יואל דה-מלאך, חוקר חקלאות ובוטנאי ישראלי, חתן פרס ישראל (נולד ב-1924) 24 בינואר – כריס פן, שחקן קולנוע אמריקאי (נולד ב-1965) 27 בינואר – יוהאנס ראו, נשיא גרמניה (נולד ב-1931) 27 בינואר – כריס היוניס, פוליטיקאי ועורך דין אפריקאנר (נולד ב-1927) 28 בינואר – הרב יצחק כדורי, זקן המקובלים (נולד ב-1898) פברואר 4 בפברואר – בטי פרידן, פמיניסטית ופעילה חברתית אמריקאית (נולדה ב-1921) 10 בפברואר – ג'יי דילה, ראפר ומפיק מוזיקלי אמריקאי (נולד ב-1974) 11 בפברואר – פיטר בנצ'לי, סופר אמריקאי (נולד ב-1940) 14 בפברואר – שושנה דמארי, זמרת ישראלית (נולדה ב-1923) 19 בפברואר – גברא מנדיל, צלם ישראלי (נולד ב-1936) 26 בפברואר – שלמה ניצן, סופר ומתרגם ישראלי (נולד ב-1921) 27 בפברואר – מילטון קייטימס, מנצח אמריקאי (נולד ב-1909) מרץ 1 במרץ – פיטר אוזגוד, כדורגלן אנגלי (נולד ב-1947) 6 במרץ – דנה ריב, שחקנית קולנוע ואשתו של כריסטופר ריב (נולדה ב-1961) 7 במרץ – גורדון פארקס, צלם עיתונות ובמאי קולנוע אפרו-אמריקאי (נולד ב-1912) 11 במרץ – סלובודן מילושביץ', נשיא יוגוסלביה (נולד ב-1941) 12 במרץ – עדי לב, שחקנית תיאטרון, שחקנית קולנוע ומדבבת (נולדה ב-1953) 13 במרץ – מורין סטייפלטון, שחקנית אמריקאית (נולדה ב-1925) 14 במרץ – לנארט מרי, נשיא אסטוניה בין השנים 2001-1992 (נולד ב-1929) 26 במרץ – רודולף ורבה, פרופסור לפרמקולוגיה סלובקי יהודי, ניצול אושוויץ (נולד ב-1924) 27 במרץ – סטניסלב לם, סופר מדע בדיוני פולני (נולד ב-1921) 28 במרץ – קספר ויינברגר, שר-ההגנה של ארצות הברית (נולד ב-1917) אפריל 3 באפריל – מוחמד אלמאע'וט, משורר וסופר סורי ( נולד ב-1934) 4 באפריל – חיים גרשוני, ממייסדי חיל הים הישראלי, ממתנדבי מח"ל מארצות הברית (נולד ב-1922) 5 באפריל – דני אגמון, מראשוני אנשי המודיעין בפלמ"ח ובצה"ל (נולד ב-1924) 11 באפריל – פרוף, ראפר אמריקאי (נרצח בהופעה, נולד ב-1975) 13 באפריל – מיכאל שיר, סופר ישראלי (נולד ב-1923) 16 באפריל – דוד זית, היסטוריון ואיש חינוך ישראלי (נולד ב-1922) 23 באפריל – ויליאם פ. גוטליב, צלם עיתונות ובעל טור אמריקאי (נולד ב-1917) 24 באפריל – משה טייטלבוים, האדמו"ר מסאטמר (נולד ב-1914) 25 באפריל – ג'יין ג'ייקובס, עיתונאית וסופרת אמריקאית-קנדית (נולדה ב-1916) 26 באפריל – יובל נאמן, פיזיקאי, פוליטיקאי ואיש צבא ישראלי (נולד ב-1925) 26 באפריל – הרב משה הלברשטאם, דיין בבד"ץ של העדה החרדית (נולד ב-1932) 28 באפריל – בן-ציון אורגד, מלחין ישראלי, זוכה פרס ישראל (נולד ב-1926) מאי 11 במאי – יוסי בנאי, זמר ושחקן ישראלי, זוכה פרס ישראל (נולד ב-1932) 16 במאי – אנדור באלינט, מדען וגנטיקאי הונגרי-יהודי (נולד ב-1920) 18 במאי – חנה יפה, הצנחנית המבצעית היחידה בתולדות צה"ל (נולדה ב-1928) 18 במאי – מקסים כהן, מפקד בכיר בצה"ל ובמשטרת ישראל (נולד ב-1918) 19 במאי – יצחק בן-אהרן, מדינאי ישראלי, אחד המנהיגים החשובים של תנועת העבודה, חתן פרס ישראל (נולד ב-1906) 23 במאי – בלה ברעם, שדרנית רדיו, במאית וסופרת ילדים ישראלית (נולדה ב-1918) 23 במאי – ברכה עדן, פסנתרנית ישראלית (נולדה ב-1928) 24 במאי – יעל רום, טייסת, האישה הראשונה שסיימה קורס טיס בחיל האוויר הישראלי (נולדה ב-1932) 24 במאי – פריץ קליין, חוקר מין, פסיכיאטר ופעיל זכויות ביסקסואליות אוסטרי-אמריקאי יהודי (נולד ב-1932) 28 במאי – אביגדור דגן, דיפלומט וסופר ישראלי (נולד ב-1912) 29 במאי – ברכה רמות, פרופסור לרפואה וכלת פרס ישראל לרפואה (נולדה ב-1927) יוני 8 ביוני – אבו מוסעב א-זרקאווי, טרוריסט ממוצא ירדני, נהרג בידי צבא ארצות הברית (נולד ב-1966) 9 ביוני – ג'מאל אבו סמהדאנה, טרוריסט פלסטיני, ראש ועדות ההתנגדות העממיות (נולד ב-1963) 10 ביוני – צבי צימרמן, חבר הכנסת מטעם הציונים הכלליים וגח"ל (נולד ב-1913) 12 ביוני – ג'רג' ליגטי, מלחין יהודי הונגרי-אוסטרי (נולד ב-1923) 13 ביוני – מיכאל כספי, עורך דין ואיש ציבור ישראלי (נולד ב-1914) 13 ביוני – צ'ארלס הוהי, ראש ממשלת אירלנד (נולד ב-1925) 19 ביוני – איתן פריבר, שחקן תיאטרון וקולנוע ישראלי (נולד ב-1926) 19 ביוני – יחזקאל קישון, קרדיולוג ישראלי (נולד ב-1933) 23 ביוני – אהרון ספלינג, מפיק טלוויזיה אמריקאי (נולד ב-1923) 25 ביוני – גד נבון, איש צבא ודת ישראלי, הרב הצבאי הראשי ה-3 של צה"ל (נולד ב-1922) יולי 7 ביולי – סיד בארט, מוזיקאי מייסד הפינק פלויד (נולד ב-1946) 10 ביולי – שאמיל באסייב, מנהיג בדלני צ'צ'ני, נהרג על ידי צבא רוסיה (נולד ב-1965) 17 ביולי – מיקי ספיליין, סופר מתח אמריקאי (נולד ב-1908) 17 ביולי – משה רוסנק, מפקד הרובע היהודי במלחמת העצמאות (נולד ב-1924) 26 ביולי – עזרא פליישר, חוקר הפיוט והתפילה, זוכה פרס ישראל (נולד ב-1928) 26 ביולי – רועי קליין, קצין צה"ל שזינק על רימון כדי להציל את חייליו (נולד ב-1975) אוגוסט 15 באוגוסט – פאס וילקס, כדורגלן הולנדי (נולד ב-1923) 16 באוגוסט – אלפרדו סטרסנר, עריץ שמשל בפרגוואי בשנים 1954 עד 1989 (נולד ב-1912) 18 באוגוסט – עמנואל מורנו, קצין בסיירת מטכ"ל (נולד ב-1971) 20 באוגוסט – ג'ו רוזנטל, צילם את התמונה המפורסמת של הנפת הדגל באיוו ג'ימה (נולד ב-1911) 21 באוגוסט – ס. יזהר, סופר ישראלי (נולד ב-1916) 23 באוגוסט – אד וורן, חוקר על-טבעי (נולד ב-1926) 23 באוגוסט – מארי ת'ארפ, גאולוגית אמריקאית ואוקיינוגרפית (נולדה ב-1920) 26 באוגוסט – יוסף הדר, מלחין ישראלי (נולד ב-1926) 29 באוגוסט – בנימין רביץ, פסנתרן ישראלי (נולד ב-1946) 30 באוגוסט – גלן פורד, שחקן קולנוע אמריקני-קנדי (נולד ב-1916) 30 באוגוסט – נגיב מחפוז, סופר מצרי (נולד ב-1911) ספטמבר 4 בספטמבר – סטיב ארווין, מומחה לחיות בר, חובב טבע אוסטרלי ומנחה תוכנית טלוויזיה (נולד ב-1962) 8 בספטמבר – ישראל טוויטו, פעיל חברתי ישראלי (נולד ב-1965) 13 בספטמבר – אן ריצ'רדס, פוליטיקאית פמיניסטית אמריקאית, המושלת ה-45 של מדינת טקסס (נולדה ב-1933) 15 בספטמבר – אוריאנה פלאצ'י, עיתונאית וסופרת איטלקייה (נולדה ב-1929) אוקטובר 4 באוקטובר – דן וינד, מהנדס אזרחי (נולד ב-1935) 7 באוקטובר – אנה פוליטקובסקיה, עיתונאית ופעילת זכויות האדם רוסיה (נולדה ב-1958) 8 באוקטובר – יעקב מלץ, שופט בית המשפט העליון ומבקר המדינה הרביעי (נולד ב-1923) 13 באוקטובר – יעקב פלג, תת-ניצב במשטרת ישראל, כיהן כראש מטה אגף החקירות והמודיעין ומפקד יחידת אתג"ר (נולד ב-1952) 15 באוקטובר – אהרן אבנון, קצין צה"ל בדרגת תת-אלוף, מפקד פלוגה במלחמת העצמאות, מפקד הנח"ל, מפקד חטיבה 9 במלחמת ששת הימים וראש מינהל הסגל (נולד ב-1926) 16 באוקטובר – אליהו זהבי, כתב קול ישראל ומעריב בסקנדינביה (נולד ב-1923) 17 באוקטובר – ראובן דיין, שחקן ישראלי (נולד ב-1943) 28 באוקטובר – רד אאורבך, מאמן כדורסל אמריקאי יהודי (נולד ב-1917) 30 באוקטובר – קליפורד גירץ, אנתרופולוג אמריקאי (נולד ב-1926) 31 באוקטובר – פיטר וילם בותה, נשיא וראש ממשלת דרום אפריקה (נולד ב-1916) נובמבר 1 בנובמבר – אדריאן שלי, שחקנית, תסריטאית ובמאית קולנוע אמריקנית (נולדה ב-1966) 5 בנובמבר – בולנט אג'וויט, ראש ממשלת טורקיה (נולד ב-1925) 9 בנובמבר – מרקוס וולף, "האיש ללא פנים" – ראש השטאזי (נולד ב-1923) 10 בנובמבר – ג'ק ויליאמסון, סופר מדע בדיוני אמריקאי (נולד ב-1908) 10 בנובמבר – ג'ק פאלאנס, שחקן קולנוע אמריקני (נולד ב-1919) 10 בנובמבר – יורם לוי פורת, מחזאי, במאי תיאטרון ומשורר ישראלי (נולד ב-1939) 16 בנובמבר – מילטון פרידמן, כלכלן אמריקאי, חתן פרס נובל לכלכלה (נולד ב-1912) 17 בנובמבר – פרנץ פושקש, כדורגלן הונגרי (נולד ב-1927) 20 בנובמבר – רוברט אלטמן, במאי טלוויזיה ובמאי קולנוע אמריקאי (נולד ב-1925) 21 בנובמבר – אברהם רותם, אלוף בצה"ל, ראש מחלקת ההדרכה (נולד ב-1934) 21 בנובמבר – אליעזר וולדינברג, רב, מחבר שו"ת ציץ אליעזר, מגדולי הפוסקים במאה העשרים (נולד ב-1916) 21 בנובמבר – מיכאל גל, איש חינוך ישראלי, זוכה פרס החינוך (נולד ב-1932) 23 בנובמבר – אלכסנדר ליטוויננקו, סוכן ביון רוסי (נולד ב-1962) 26 בנובמבר – משה לרר, עיתונאי ספורט ישראלי (נולד ב-1933) 29 בנובמבר – אלן קאר, יועץ וסופר אשר עסק בהפסקת עישון והימלטות מהתמכרות לניקוטין (נולד ב-1934) 30 בנובמבר – עלי מוהר, פזמונאי ופובליציסט ישראלי (נולד ב-1948) דצמבר 1 בדצמבר – קלוד ז'אד, שחקנית קולנוע ותיאטרון צרפתייה (נולדה ב-1948) 7 בדצמבר – אריה רוטמן, צייר, מאייר ואמן תחריט ישראלי (נולד ב-1921) 7 בדצמבר – ג'ין קירקפטריק, אקדמאית ודיפלומטית אמריקאית, שגרירת ארצות הברית לאו"ם (נולדה ב-1926) 8 בדצמבר – משה ברנשטיין, צייר ישראלי (נולד ב-1920) 10 בדצמבר – אוגוסטו פינושה, רודן צ'ילה (נולד ב-1915) 12 בדצמבר – פיטר בויל, שחקן אמריקני (נולד ב-1935) 14 בדצמבר – חיה ארבל, מלחינה ישראלית וממייסדי קיבוץ המעפיל (נולדה ב-1921) 14 בדצמבר – עוזר שילד, פרופסור מן המניין באוניברסיטת חיפה ונשיאה, הנשיא הראשון של המרכז האוניברסיטאי אריאל ומדען ראשי במשרד החינוך (נולד ב-1930) 16 בדצמבר – דוד ינאי, אדריכל ישראלי, לימד בפקולטה לארכיטקטורה בטכניון (נולד ב-1935) 16 בדצמבר – פנינה זלצמן, פסנתרנית ישראלית (נולדה ב-1922) 21 בדצמבר – ספרמורט "טורקמנבאשי" ניאזוב, שליט טורקמניסטן הראשון (נולד ב-1940) 24 בדצמבר – אורי דן, סופר ועיתונאי ישראלי (נולד ב-1935) 24 בדצמבר – יעקב בסר, משורר ישראלי, מייסד ועורך עיתון 77 (נולד ב-1934) 25 בדצמבר – ג'יימס בראון, זמר אמריקאי בסגנון גוספל והרית'ם אנד בלוז ונחשב לממציא מוזיקת הפאנק (נולד ב-1933) 26 בדצמבר – ג'רלד פורד, נשיאה ה-38 של ארצות הברית (נולד ב-1913) 28 בדצמבר – גרשון שקד, חוקר ספרות עברית וחתן פרס ישראל (נולד ב-1929) 28 בדצמבר – ז'אן ז'אק גולדברג, מתופף רוק ישראלי (נולד ב-1955) 29 בדצמבר – קרול מרקוביץ', זמר ושחקן תיאטרון יהודי ברומניה ובישראל (נולד ב-1938) 30 בדצמבר – סדאם חוסיין, שליט עיראק (נולד ב-1937) 31 בדצמבר – יעקב חודורוב, שוער כדורגל ישראלי (נולד ב-1927) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. 2006 במוזיקה‎ 2006 במדע‎ 2006 בקולנוע‎ 2006 בטלוויזיה בישראל‎ 2006 בספורט‎ מכשירים שהושקו ב-2006‎ ילידי 2006‎ נפטרים ב-2006‎ מדיה וקבצים בנושא 2006 בוויקישיתוף